Alifakovac

Alifakovac je naselje u općini Stari Grad u Sarajevu, gdje se nalazi istoimeno groblje.

 Groblje na Alifakovcu 
desno|mini|Brana na Miljacki

Na Alifakovcu, iznad Šeher-ćehajinog mosta, nalazi se veliko i po svom položaju jedno od najljepših starih sarajevskih grobalja. 

 Ulice u okolini Alifakovca 
desno|mini|Razglednica - Alifakovac
desno|mini|Ulica na Alifakovcu
Ulica Alifakovac se nalazi na lijevoj strani Miljacke, u istočnom dijelu grada koji se naziva Alifakovac. Počinje od Šeher-Čehajinog mosta kraj Vijećnice pa vodi na istok preko spomenutog naselja Alifakovac, zatim trasom ispod turbeta do mjesta gdje se sastaje sa ulicom Podcarina. 
Predjel grada kroz  koji vodi ta ulica poznat je pod imenom Alifakovac; obuhvata još niz tamošnjih ulica i ima znatnu historiju, a danas i turističku vrijednost. Slijedeći narodnu etimologiju, ime je nastalo po Ali Ufaku ( „Alija Niski“), legendarnom šejhu iz starije historije Sarajeva, koji je, po tradiciji i pokopan na alifakovačkom groblju. Ali Ufaka ovjekovječio je u našoj književnosti Vladimir Tmuša. Slijedeći pak puteve nauke, ta etimologija nije tačna zbog jednostavnog razloga, zato što u turskom jeziku nije moglo postojati ime sa pridjevom iza imenice. Stvarno, kraj je dobio ime Alifakovac po Ali-Fakihu, sarajevskom pravniku i učenjaku iz druge polovine 15. vijeka, koji je u svojstvu svjedoka naveden u Gazi Isa begovoj zakladnoj povelji 1462. godine.
Najstariji poznati naziv ove ulice u sastavu predjela Alifakovca je Carina. To ime je ubilježeno u prvom planu grada iz 1882, a nastalo je mnogo prije po tome što se negdje na dužini saobraćajnice sličnog imena carinila roba koja je sa istočne strane donošena na sarajevsko tržište. Moguće da se ta carina stvarno vršila na krajnjem istoku današnje ulice, na sastavu sa ulicom Podcarina, gdje je u prvim godinama austrougarske uprave sagrađena zgrada maltarnice (carine) koja se i danas nalazi tamo. Po imenu ulice Carina nastao je naziv nešto niže položene susjedne ulice Podcarina, čije je prvobitno ime bilo Pod carinom. Ime te druge ulice ostalo je do danas, a ime osnovne saobraćajnice Carine izgubilo se. Otprilike negdje 1885. ulica je dobila novo ime Veliki Alifakovac po imenu kraja kroz koji vodi. Takav naziv je bio u upotrebi sve do 1931. godine, a a tada se ulica prozvala imenom srpskog političara i državnika Stojana Protića (1857-1923), autora odgovora Kraljevine Srbije na austrougarski ultimatum uoči prvog svjetskog rata, 1914.
Za vrijeme okupacije 1941-45. ulica se opet zvala Veliki Alifakovac.
Ulica se sve do negdje 1996. godine zvala Ulica Vladimira Gaćinovića, a to ime dato joj je 6. aprila 1946. godine, na dan oslobođenja Sarajeva, u spomen na Vladimira (Vladu) Gaćinovića, političara, revolucionara i pisca i jednog od organizatora, vođa i ideologa Mlade Bosne.
Tada su ulične table u toj ulici imale pogrešno napisano prezime: Gačinović.
Nakon 1996. godine ulica je opet dobila naziv, Veliki Alifakovac. U naselju Alifakovac se nalaze i druge ulice, kao što su Podcarina, Ulica Braće Morića, Toplik.

 Reference 

 Vanjski linkovi 
 https://af.unsa.ba/publikacije/ZuljicCengicCakaric-SARAJEVOMETROPOLA.pdf
 http://fmks.gov.ba/download/zzs/ns8/11.pdf

Kategorija:Naselja u Sarajevu